Világbajnokságon elért eddigi legjobb helyezésük egy bronzérem volt 2002-ben. A selejtezőket a második helyen zárva pót selejtezőben Ausztriát legyőzve jutottak tovább. A két mérkőzés után összesítésben 6–0-val jutottak tovább a törökök. A világbajnokságon Brazília ellen 2–1-es vereséggel nyitottak. Ezt a Costa Rica elleni 1–1 követte, majd Kínát 3–0-ra megverték. Törökország ezután az egyik házigazdával mégpedig Japánnal nézett farkasszemet a legjobb 16 között. A mérkőzés 1–0-s török sikerrel zárult. A negyeddöntőben Szenegált győzték le szintén 1–0-ra aranygóllal. Az elődöntőben ismét találkoztak a brazilokkal és ezúttal is 1–0 lett a végeredmény, azonban a szerencse most nem a törökök oldalán állt. A harmadik helyért rendezett találkozón Törökország 3–2-re legyőzte Dél-Koreát. Hakan Sükür 10,8 másodperc alatt szerezte a találkozó első gólját. Ez eddig a világbajnokságok történetének leggyorsabb találata. Az eredménynek köszönhetően, amikor a válogatott gépe leszállt Isztambulban több ezer zászlós tömeg fogadta őket és egy fergeteges utcabál vette kezdetét a Taksim téren.